CELEX: 32009R1019
Language: mt
Date: 2009-10-28 00:00:00
Title: Regolament tal-Kummissjoni (KE) Nru 1019/2009 tat- 28 ta’ Ottubru 2009 li japprova emendi minuri fl-ispeċifikazzjoni ta’ denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Pouligny-Saint-Pierre (DPO))

29.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 282/3
            
         REGOLAMENT TAL-KUMMISSJONI (KE) Nru 1019/2009
   tat-28 ta’ Ottubru 2009
   li japprova emendi minuri fl-ispeċifikazzjoni ta’ denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Pouligny-Saint-Pierre (DPO))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini għall-prodotti agrikoli u l-oġġetti ta' l-ikel (1), u partikolarment it-tieni sentenza tal-Artikolu 9(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 9(1) tar-Regolament (KE) Nru 510/2006 u skont l-Artikolu 17(2) tal-istess Regolament, il-Kummissjoni eżaminat it-talba ta’ Franza għall-approvazzjoni ta’ emenda fl-ispeċifikazzjoni tad-denominazzjoni protetta tal-oriġini “Pouligny-Saint-Pierre”, irreġistrata bir-Regolament tal-Kummissjoni (KE) Nru 1107/96 (2).
            
         
               (2)
            
            
               It-talba għandha l-għan li temenda l-ispeċifikazzjoni billi tippreċiża l-kundizzjonijiet tal-użu ta’ trattamenti u addittivi għall-ħalib u fil-produzzjoni tal-“Pouligny-Saint-Pierre”. Dawn il-prattiki jiżguraw iż-żamma tal-karatteristiċi essenzjali tad-denominazzjoni.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skont l-Artikolu 9 tar-Regolament (KE) Nru 510/2006, il-Kummissjoni tista’ tapprovaha mingħajr rikors għall-proċedura stipulata fl-Artikoli 5, 6 u 7 tal-istess Regolament,
            
         ADOTTAT DAN IR-REGOLAMENT:
   Artikolu 1
   L-ispeċifikazzjoni tad-denominazzjoni protetta tal-oriġini “Pouligny-Saint-Pierre” hija b’dan emendata skont l-Anness I għal dan ir-Regolament.
   Artikolu 2
   Is-sommarju kkonsolidat bl-elementi ewlenin tal-ispeċifikazzjoni jinsab fl-Anness II għal dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Ottubru 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      ANNESS I
      B’dan huma approvati l-emendi li ġejjin għall-ispeċifikazzjoni tad-denominazzjoni protetta tal-oriġini “Pouligny-Saint-Pierre”:
      
         “Metodu ta’ produzzjoni”
      
      Il-punt 5 tal-ispeċifikazzjoni rigward id-deskrizzjoni tal-metodu ta’ produzzjoni huwa kkompletat bid-dispożizzjonijiet li ġejjin:
      
         “(…) L-operazzjoni tat-tibqit tal-ħalib għandha ssir esklussivament bit-tames.
         Il-konċentrazzjoni tal-ħalib bl-eliminazzjoni parzjali tal-parti ilmija qabel il-koagulazzjoni hija pprojbita.
         (…) Hija pprojbita l-konservazzjoni f’temperatura taħt iż-żero tal-materja prima tal-ħalib, tal-prodotti fil-proċess tal-produzzjoni, jew tal-ġobon frisk (fromage frais).
         Minbarra l-materja prima tal-ħalib, l-uniċi ingredjenti jew prodotti sekondarji jew addittivi awtorizzati fil-ħalib, u waqt il-produzzjoni, huma t-tames, il-kulturi inoffensivi tal-batterji, il-ħmira, il-moffa u l-melħ.
         (…) Hija pprojbita l-konservazzjoni f’atmosfera mmodifikata tal-ġobon frisk jew tal-ġobon li għaddej mill-maturazzjoni.”
      
   
   
      ANNESS II
      
         SOMMARJU
      
      Ir-regolament tal-kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel
      
         “POULIGNY-SAINT-PIERRE”
      
      Nru tal-KE: FR-PDO-0117-0128/29.3.2006
      
         DPO (X) IĠP ( )
      
      Dan is-sommarju jagħti l-elementi ewlenin tal-ispeċifikazzjoni tal-prodott b’finijiet ta’ informazzjoni biss.
      1.   Dipartiment responsabbli fl-Istat Membru
      
      
                  Isem
               
               
                  :
               
               
                  Institut national de l’origine et de la qualité
               
            
                  Indirizz
               
               
                  :
               
               
                  51 rue d’Anjou, 75008 Paris, FRANCE
               
            
                  Telefon
               
               
                  :
               
               
                  +33 153898000
               
            
                  Feks
               
               
                  :
               
               
                  +33 153898060
               
            
                  Posta elettronika
               
               
                  :
               
               
                  info@inao.gouv.fr
               
            2.   Grupp
      
      
                  Isem
               
               
                  :
               
               
                  Syndicat des producteurs de Pouligny-Saint-Pierre
               
            
                  Indirizz
               
               
                  :
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Telefon
               
               
                  :
               
               
                  +33 254375213
               
            
                  Feks
               
               
                  :
               
               
                  +33 254370421
               
            
                  Posta elettronika
               
               
                  :
               
               
                  syndicataocpouligny@tele2.fr
               
            
                  Kompożizzjoni
               
               
                  :
               
               
                  produtturi/proċessuri (X) oħrajn ( )
               
            3.   Tip ta’ prodott
      
      
               
                  Klassi 1.3
               
               
                  Ġobon
               
            4.   Speċifikazzjoni
      
      (sommarju tal-kundizzjonijiet imsemmija fl-Artikolu 4(2) tar-Regolament (KE) Nru 510/2006)
      4.1.   Isem
      
      “Pouligny-Saint-Pierre”
      4.2.   Deskrizzjoni
      
      Ġobon mill-ħalib sħiħ tal-mogħża, b’konsistenza ratba, kemm kemm mielaħ, mhux imsajjar, bi ftit moffa fuq il-wiċċ, b’sura ta’ piramida bil-qiegħ kwadrat.
      Il-ġobon għandu kontenut minimu ta’ xaħam ta’ 45 % tal-materja niexfa. Din tal-aħħar għandha tkun ta’ mill-anqas 90 gramma kull ġobna.
      4.3.   Żona ġeografika
      
      22 muniċipalità tad-département tal-Indre:
      
                   
               
               
                  Il-cantons ta’ Blanc u Tournon-Saint-Martin: il-muniċipalitajiet kollha.
               
            
                   
               
               
                  Il-canton ta’ Bélâbre: il-muniċipalitajiet ta’ Mauvières u Saint-Hilaire-sur-Bénaize.
               
            
                   
               
               
                  Il-canton ta’ Mézières-en-Brenne: il-muniċipalità ta’ Azay-le-Ferron.
               
            4.4.   Prova tal-oriġini
      
      Kull produttur tal-ħalib, impjant tal-ipproċessar u impjant tal-maturazzjoni jeħtiġilhom jimlew “dikjarazzjoni ta’ kapaċità” rreġistrata mis-servizzi tal-INAO u li tippermetti lil dan tal-aħħar jidentifika l-operaturi kollha. Dawn għandhom iżommu għad-dispożizzjoni tal-INAO ir-reġistri kif ukoll kull dokument meħtieġ għall-kontroll tal-oriġini, tal-kwalità u tal-kundizzjonijiet ta’ produzzjoni tal-ħalib u tal-ġobon.
      Fil-qafas tal-kontroll li jsir fuq il-karatteristiċi tal-prodott b’denominazzjoni tal-oriġini, eżami analitiku u organolettiku għandu l-għan li jiżgura l-kwalità u t-tipiċità tal-prodotti ppreżentati għal dan l-eżami.
      4.5.   Metodu ta’ produzzjoni
      
      Il-produzzjoni tal-ħalib, u l-produzzjoni u l-manifattura tal-ġobon iridu jsiru fiż-żona ġeografika.
      Il-ġobon jinkiseb primarjament bit-tagħqid tal-ħalib, b’żieda ċkejkna ta’ tames. Il-baqta tibqa’ fil-forom għal bejn 24 u 36 siegħa qabel jitneħħa u jiżdiedlu l-melħ. Il-maturazzjoni ssir tul mill-anqas 10 ijiem.
      4.6.   Rabta
      
      Dan il-ġobon tal-mogħża ta’ Touraine ilu jingħażel minn dawk tal-madwar sa mis-seklu 17 billi adotta forma oriġinali, imnebbħa, skont it-tradizzjoni, minn dik tal-kampnar tal-muniċipalità ta’ Pouligny. Il-ġobon ma damx ma kiseb reputazzjoni liema bħalha, kif ikkonfermata mill-midalja miksuba f’Pariġi fil-konkors tal-1901. L-għaqda tal-produtturi impenjat ruħha minn kmieni fil-manutenzjoni tal-karatteristiċi speċifiċi tal-ġobon, li fl-1976 kiseb ir-rikonoxximent bħala denominazzjoni protetta tal-oriġini.
      Iż-żona tad-denominazzjoni hija maqtugħa għaliha u omoġenja, kemm mil-lat tal-klima (aktar sħuna u niexfa miż-żoni tal-madwar), tal-ġeoloġija (art ħawlija b’livell għoli ta’ tafal u ramel), kif ukoll tal-flora. Dawn il-karatteristiċi jiffavorixxu t-trobbija tal-mogħoż u wasslu għall-produzzjoni tradizzjoni ta’ dan il-ġobon.
      4.7.   Organu ta’ spezzjoni
      
      
                  Isem
               
               
                  :
               
               
                  Institut national de l’origine et de la qualité (INAO)
               
            
                  Indirizz
               
               
                  :
               
               
                  51 rue d’Anjou, 75008 Paris, FRANCE
               
            
                  Telefon
               
               
                  :
               
               
                  + 33 153898000
               
            
                  Feks
               
               
                  :
               
               
                  + 33 153898060
               
            
                  Posta elettronika
               
               
                  :
               
               
                  info@inao.gouv.fr
               
            L-Institut National des Appellations d’Origine huwa entità pubblika ta’ natura amministrattiva, b’personalità ċivili, u taqa’ taħt il-Ministeru tal-Agrikultura.
      Il-kontroll tal-kundizzjonijiet ta’ produzzjoni li għandhom denominazzjoni tal-oriġini qiegħed f’idejn l-INAO.
      
                  Isem
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Indirizz
               
               
                  :
               
               
                  59, boulevard Vincent Auriol, 75703 Paris Cédex 13, FRANCE
               
            
                  Telefon
               
               
                  :
               
               
                  +33 144871717
               
            
                  Faks
               
               
                  :
               
               
                  +33 144973037
               
            Id-DGCCRF huwa servizz tal-Ministeru tal-Ekonomija, tal-Finanzi u tal-Industrija.
      4.8.   Tikkettar
      
      It-tikkettar tal-ġobon għandu jinkludi isem id-denominazzjoni tal-oriġini “Pouligny-Saint-Pierre”, miktub b’ittri b’daqs tal-anqas ekwivalenti għal żewġ terzi tad-daqs tal-akbar ittri li jidhru fuq it-tikketta.